**ΕΚΠΟΜΠΕΣ ΣΩΜΑΤΙΔΙΩΝ ΑΠΟ ΤΑ ΘΕΡΜΑΙΝΟΜΕΝΑ ΚΑΠΝΙΚΑ ΠΡΟΪΟΝΤΑ ΚΑΤΑ ΤΗΝ ΧΡΗΣΗ ΣΤΙΚ ΔΙΑΦΟΡΕΤΙΚΩΝ ΑΡΩΜΑΤΩΝ**

**Ν. Ματσούκη1, Χ. Τσίπα1, Ε. Κωνσταντινίδης1, Π. Κατσαούνου2, Ε. Ζέρβας1\***

1Σχολή Θετικών Επιστημών και Τεχνολογίας, ΕΑΠ, Πάτρα, Ελλάδα

2Ιατρική Σχολή, ΕΚΠΑ, Αθήνα, Ελλάδα

*(\**[*zervas@eap.gr*](mailto:zervas@eap.gr))

**ΠΕΡΙΛΗΨΗ**

Τα θερμαινόμενα καπνικά προϊόντα που εισήχθησαν στην αγορά πρόσφατα, διαφημίζονται ως προϊόντα στα οποία υπάρχει απουσία καύσης, ωστόσο η καύση δεν μπορεί να αποφευχθεί [1]. Σκοπός αυτής της εργασίας είναι ο προσδιορισμός των σωματιδίων στις εκπομπές ενός νέου θερμαινόμενου καπνικού προϊόντος. Χρησιμοποιήθηκε η συσκευή με την εμπορική ονομασία Pulze και στικ τεσσάρων διαφορετικών γεύσεων (Bronze, Bleu, Capsule Polar and Ice). Κάθε στικ τοποθετήθηκε σε προθερμασμένη συσκευή και καπνίστηκε με την βοήθεια αντλίας για 10 ρουφηξιές. Η διάρκεια κάθε ρουφηξιάς ήταν 2 sec, ο χρόνος μεταξύ δύο ρουφηξιών 20 sec και η ταχύτητα ροής του αέρα 100 ml/min. Κάθε πείραμα επαναλήφθηκε τρεις φορές. Στα αέρια εκπομπής προσδιορίστηκαν τα σωματίδια με την βοήθεια μιας συσκευής Dustrak (μέτρηση PM1, PM2.5, εισπνεόμενων σωματιδίων PM4, PM10 and ολικών σωματιδίων) και με αιθαλόμετρο προσδιορίστηκε η αιθάλη. Διαπιστώθηκε ότι η εκπομπή σωματιδίων έχει εύρος από 17-450mg/m3 και 200,000-3,500,000 ng/m3. Η γεύση δεν έχει επίδραση στις σωματιδιακές εκπομπές, οι οποίες παρουσιάζουν σταθερότητα για κάθε στικ κατά τις 10 ρουφηξιές. Ωστόσο η γεύση φαίνεται να έχει επίδραση στις εκπομπές αιθάλης.

**ΛΕΞΕΙΣ ΚΛΕΙΔΙΑ:** θερμαινόμενα καπνικά προϊόντα, εκπομπές, σωματίδια, αιθάλη

**ΑΝΑΦΟΡΕΣ**

[1] Zervas E., Katsaounou P. (2018), Can heat-non-burn tobacco be "non-burn" and "smokeless"?, ERS International Congress 2018, 15-19 Sept, Paris, France